Here is a page extracted from Wikipedia that may contain CSS, HTML, and a lot of unformatted text.

Title: Hayley Williams
Content: Hayley Nichole Williams (naixita o 27 d'aviento de 1988) ye una cantaire y compositora estausunidense. Ye a cantaire líder y teclato d'o grupo Paramore.

Vida y carrera profesional 

En 2002, con 13 anyos d'edat, Williams se tresladó d'a suya ciudat natal, Meridian en o estau de Mississippi, a Franklin, Tennessee, a on que conoixió a os miembros d'o grupo actual Josh Farro y Zac Farro en a escuela. Poco dimpués de plegar prencipió a fer clases de canto con Brett Manning. Mientres yera en a escuela estió cantando con un grupo local de musica funk dita "The Factory" a on que conoixió a Jeremy Davis. En 2005, John Janick, fundador d'a discografica Fueled by Ramen, sinyó un contrato con éls.

En 2007, Williams apareixió en o video musical d'a canción "Kiss Me" de New Found Glory.

En o mesmo anyo 2007 os lectors d'a revista Kerrang! premioron a Williams como a segunda "Muller mas sexy" por dezaga nomás d'a cantaire d'Evanescence Amy Lee, ganando o primer puesto de "Muller mas sexy" en l'anyo 2008, y atra vegata en l'anyo 2009. A mas apareixe como un d'os personaches d'o videochuego Guitar Hero World Tour.

Williams escribió y gravó a canción "Teenagers", que fue destacata en a banda sonora d'a cinta Jennifer's Body. Dimpués de l'aparición d'o single "Teenagers", Williams dició que no teneba plans de fer carrera en solitario.
En 2010, colaboró en as cancions "Airplanes" y "Airplanes (Part II)" de l'álbum debut d'o rapero alternativo B.o.B, B.o.B Presents: The Adventures of Bobby Ray.

Paramore 

Paramore s'establió en Franklin, Tennessee, en 2004, con Hayley Williams (cantaire/teclato) chunto a Josh Farro (guitarrista líder/coros), Jeremy Davis (baixista) y Zac Farro (batería). Antis de formar Paramore, a resta de miembros d'o grupo heban tenito diferencias sobre a imachen d'a grupo por tener una mesacha como cantaire, pero como toz yeran buenos amigos ella prencipió a escribir cancions con éls y luego se convirtió en miembro d'o grupo. O grupo ha quitato tres álbums d'estudio, All We Know Is Falling, Riot!, y Brand New Eyes asinas como dos álbums en directo y un EP. En chunio de 2009, Taylor York (guitarra ritmica) se convirtió en o nuevo miembro oficial d'o grupo, encara que ya heba tanyito con éls en as diferents chiras que facioron dende 2007.

Vida personal 
En a revista Alternative Press d'octubre de 2009, Williams y o guitarrista de Paramore Josh Farro confirmoron que heban tenito una relación dende feba tres anyos antis de crebar a suya relación en agüerro de 2007.

Williams ye actualment en una relación con o guitarrista de New Found Glory Chad Gilbert.

Williams se declara publicament cristiana.

Discografía

Singles destacatos

Colaboracions destacatas

Premios y nominacions

Referencias

Vinclos externos 

  Biografía en Paramore.net

1988 (naixencias)
Cantaires en anglés
Cantaires de pop
Cantaires de rock
Cantaires d'Estaus Unius